**ZMLUVA**

uzavretá v zmysle § 536 a násl. zákona č. 513/1991 Zb. Obchodného zákonníka v znení neskorších predpisov medzi týmito zmluvnými stranami:

Objednávateľ: Poľnonákup TURIEC a.s.

Sídlo: Robotnícka 2, 03601 Martin

V zastúpení: Ing. Zuzana Hrušková - predseda predstavenstva

 MUDr. Miroslav Hruška – člen predstavenstva

IČO: 31562353

IČ DPH: SK2020431831

Bankové spojenie: Tatra Banka a.s., č.ú. SK70 1100 0000 0029 4611 2053

zapísaná v: OR OS Žilina, Oddiel: Sa, Vložka číslo: 86/L

a

Zhotoviteľ:

Sídlo:

V zastúpení:

IČ DPH:

Bankové spojenie:

Spoločnosť je zapísaná v

1. **Predmet plnenia**

Zhotoviteľ sa zaväzuje pre objednávateľa vykonať službu pri sanácii a nátere fasády v nasledovnom rozsahu:

1. penetrácia podkladu
2. reprofilácia vypadaných miest 1-40mm reprofilačnou hmotou BASF MasterEmaco S488
3. mechanické trasovanie porúch, otryskanie plochy tlakovou vodou
4. závesne konzolové lešenie
5. náter dvojnásobný oceľových prvkov ( rámov okien, vypustí ), Jotun alebo ekvivalent
6. náter dvojnásobný MasterProtect320 alebo ekvivalent
7. pigmentácia farieb
8. **Cena**

Objednávateľ a zhotoviteľ sa dohodli na cene služby tvoriacich predmet zmluvy:

Reprofilácia a náter sila: -€

v zmysle cenovej ponuky, ktorá je neoddeliteľnou súčasťou tejto zmluvy. Cena je uvedená bez DPH.

1. **Platobné podmienky**

V termíne zahájenia služby vystaví zhotoviteľ objednávateľovi zálohovú faktúru na 40% ceny diela so splatnosťou 30 dní. Po prevzatí diela objednávateľom vystaví zhotoviteľ faktúru na sumu dohodnutú v čl.4 tejto zmluvy zníženú o zálohovú platbu so splatnosťou 30 dní.

1. **Čas plnenia**

Objednávateľ odovzdá zhotoviteľovi silo v termíne najskôr 1.5.2024 za účelom plnenia zmluvy. Zhotoviteľ sa zaväzuje ukončiť službu do 31.12.2024. Ak zhotoviteľ pripraví silo pred dohodnutým termínom, zaväzuje sa zhotoviteľ prevziať silo aj v skoršom ponúknutom termíne.

V prípade, že u objednávateľa nastanú skutočnosti, pre ktoré nebude môcť vytvoriť zhotoviteľovi také podmienky, aby mohli byť dodržané dohodnuté termíny plnenia zmluvy, je objednávateľ povinný toto oznámiť zhotoviteľovi bez zbytočného odkladu a dohodnúť s ním písomne iný termín plnenia zmluvy.

V prípade vzniknutia okolností, pre ktoré nebude možné dokončiť objednanú službu v uvedenom termíne, sa koniec termínu na realizáciu zmluvy posúva na obdobie po pominutí týchto okolností.

1. **Vlastnícke právo k zhotovovanej veci a nebezpečenstvo škody na nej**
2. Ak zanikol záväzok vykonať reprofilizáciu sila z dôvodu, za ktorý zhotoviteľ nezodpovedá, je objednávateľ povinný uhradiť zhotoviteľovi za službu, ktorú vykonal ku dňu zrušenia zmluvy.
3. Ak zanikol záväzok vykonať dielo z dôvodu, za ktorý objednávateľ zodpovedá, môže zhotoviteľ požadovať úhradu ceny vecí, ktoré účelne obstaral, a ktoré sa spracovaním stali súčasťou zhotovenej veci.
4. **Iné práva a povinnosti zmluvných strán**

*Zhotoviteľ sa pri plnení zaväzuje:*

1. plniť zmluvu v dohodnutom rozsahu podľa požiadaviek a pokynov objednávateľa;
2. dodržiavať všetky platné predpisy, ktoré sa týkajú výkonu činností spojených s plnením zmluvy a podmienky tejto zmluvy;
3. postupovať s odbornou starostlivosťou;
4. pred začatím výkonu prác si zhotoviteľ od objednávateľa preberie reprofilizáciu preberacím protokolom a zodpovedá za dodržiavanie BOZP a PO počas realizácie reprofilizácie
5. riadiť sa environmentálnou politikou, environmentálnymi zásadami,
6. po ukončení reprofilizácie vyčistiť pracovisko a na vlastné náklady zlikvidovať vzniknutý odpad
7. pravidelne informovať objednávateľa dohodnutým spôsobom o stave reprofilizácie ;
8. umožniť určeným pracovníkom objednávateľa výkon kontroly plnenia záväzkov plynúcich z tejto zmluvy v mieste jej plnenia;
9. včas vyzývať určených pracovníkov objednávateľa na účasť pri preberaní služby;
10. včas a bez zbytočného odkladu informovať objednávateľa o všetkých dôležitých skutočnostiach súvisiacich s predmetom zmluvy, ktoré môžu ohroziť alebo obmedziť plnenie zmluvy zo strany zhotoviteľa, prípadne spôsobiť nedodržanie stanovených termínov plnenia zmluvy.
11. zhotoviteľ splní svoj záväzok riadnym zhotovením a odovzdaním reprofilizácie objednávateľovi

*Objednávateľ sa pri plnení zmluvy zaväzuje:*

1. vytvoriť pracovníkom zhotoviteľa také podmienky v miestach plnenia zmluvy, aby zmluva mohla byť splnená v dohodnutom rozsahu a termínoch;
2. zabezpečiť prístup pracovníkov zhotoviteľa, vrátane vozidiel, do miesta plnenia zmluvy za účelom plnenia zmluvy;
3. zabezpečiť zdroj vody, elektrickej energie 380V, náklady na elektriku a vodu hradí objednávateľ
4. zabezpečiť kontajner na odpad z vyčistenia trusu pod silami (tento odpad zostáva majetkom objednávateľa)
5. včas a bez zbytočného odkladu informovať zhotoviteľa o všetkých dôležitých skutočnostiach súvisiacich s predmetom zmluvy, ktoré môžu ohroziť alebo obmedziť plnenie zmluvy zo strany objednávateľa, prípadne spôsobiť nedodržanie stanovených termínov plnenia zmluvy;
6. **Záručná doba, zodpovednosť za vady a škody:**
7. Zhotoviteľ poskytuje na zhotovené dielo záruku v trvaní 60 mesiacov od prevzatia reprofilizácie objednávateľom.
8. Zhotoviteľ zodpovedá za vady v zmysle Občianskeho zákonníka.
9. Zhotoviteľ zodpovedá za škody spôsobené objednávateľovi na jeho majetku pri plnení zmluvy zanedbaním svojich povinností alebo v dôsledku okolností, o ktorých zhotoviteľ vedel alebo mal vedieť z titulu svojej činnosti v čase plnenia zmluvy alebo ich mohol predvídať.
10. Ak bude dodaním chybnej reprofilizácie porušená táto zmluva podstatným spôsobom, môže objednávateľ požadovať odstránenie chýb , prípadne zľavu z ceny, resp. od zmluvy odstúpiť.
11. Ak objednávateľ požaduje odstránenie vád diela, nemôže pred uplynutím dodatočnej primeranej lehoty, ktorú je povinný poskytnúť na tento účel zhotoviteľovi, uplatniť iné nároky z vád, okrem nároku na náhradu škody a na zmluvnú pokutu.
12. **Zmluvné pokuty**
13. V prípade, že zhotoviteľ nedodrží dohodnutý termín, zaplatí objednávateľovi zmluvnú pokutu vo výške 0,03% z dohodnutej ceny bez DPH za každý deň omeškania.
14. V prípade omeškania objednávateľa so zaplatením faktúry je objednávateľ povinný zaplatiť zhotoviteľovi zmluvnú pokutu vo výške 0,03% z nezaplatenej čiastky za každý deň omeškania.
15. **Záverečné ustanovenia**
16. Oprávnení zamestnanci poskytovateľa (PPA), MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere.
17. Zmluva nadobúda platnosť a účinnosť podpisom oboma zmluvnými stranami.
18. Akékoľvek zmeny tejto zmluvy je možné vykonať len po odsúhlasení obomi zmluvnými stranami vo forme písomných dodatkov.
19. Vzťahy zmluvných strán vyplývajúce z tejto zmluvy, ktoré v tejto zmluve nie sú bližšie upravené sa riadia príslušnými ustanoveniami Občianskeho zákonníka a ďalších všeobecne záväzných právnych predpisov.
20. Zhotoviteľ bude dodržiavať predpisy BOZP, v plnej miere zodpovedá za škody, ktoré by nedodržiavaním, alebo porušovaním týchto predpisov na pracovisku, alebo v jeho pracovnej blízkosti vnikli pre jeho pracovníkov ako aj iných subdodávateľov. Na vlastné náklady urobí potrebné opatrenia, aby k takýmto škodám nedošlo.
21. Táto zmluva je vypracovaná v dvoch vyhotoveniach, z ktorých každá zmluvná strana obdrží jedno

vyhotovenie.

V Martine dňa …...................................

...................................................... ...............................................................

Za objednávateľa Za zhotoviteľa

Príloha č. 1 – Špecifikácia s cenovou ponukou